**Nyt fra formanden**

**Virtuel formandsmøde**

Formanden og næstformanden har deltaget i et virtuelt formandsmøde, hvor hovedindholdet var erfaringsudveksling på tværs af landet, omkring hvordan de enkelte DH-afdelinger arbejder med dialogen om tilgængelighed i de enkelte kommuner.

Vi blev præsenteret for et nyt begreb, universelt design, hvor tilgængeligheden ses i et bredere perspektiv, så det også tages hensyn i forbindelse med formidling, og barnevogne, rollatorer o.l. indtænkes i tilgængeligheden.

**Tranæs Udvalget**

Det er ingen hemmelighed, at det specialiserede socialområde er en af de helt store økonomiske hovedpiner i kommunerne. Alene fra 2018 til 2022 steg udgifterne på området med 4,5 milliarder kroner. Det er mere, end hvad eksempelvis ældreområdet med et stigende antal ældre borgere er steget med i samme periode.

Men hvor regeringen har kompenseret kommunerne for det stigende antal ældre ved at dække det demografiske træk, er der ikke sendt flere penge i retning af socialområdet.

Regeringen nedsatte i 2022 et såkaldt ekspertudvalg hvis kommissorium var at

udarbejde anbefalinger til en bæredygtig faglig og økonomisk udvikling på socialområdet.

*Ekspertudvalget er et uafhængigt udvalg bestående af følgende medlemmer:*

*• Torben Tranæs (formand), forskningsdirektør og professor ved VIVE*

*• Jakob Kjellberg, professor i sundhedsøkonomi ved VIVE*

*• Jon Kvist, professor i europæisk offentlig politik og velfærd ved RUC*

*• Mette Gørtz, professor i økonomi ved Københavns Universitet*

*• Lise Plougmann Willer, direktør for Borger & Arbejdsmarked i Esbjerg Kommune*

*• Ann-Sofie Bech von Hielmcrone, generalsekretær for KFUK’s Sociale Arbejde*

*• Jakob Bigum Lundberg, direktør i Næstved Kommune og formand for Kommunale Vel*

*færdschefer*

*• Trine Stokholm, tilsynschef ved Socialtilsyn Øst (udtrådt)*

*• Line Hessellund, tilsynschef ved Socialtilsyn Nord (indtrådt i stedet for Trine Stokholm)*

*• Mogens Lindhard, Head of Global Social Responsibility hos Grundfos*

Udvalget har offentliggjort sin rapport med 19 anbefalinger, disse er blevet modtaget meget negativt af DH og medlemsorganisationerne.

Personlig havde jeg gerne set, at DH og organisationerne var gået ind i en mere konstruktiv dialog om de enkelte anbefalinger. Selvom rapporten har en ensidigt økonomisk vinkel, er der også visse faglige aspekter som sætter fokus på en del af problemerne i den måde området er organiseret og administreret.

 Set i bakspejlet burde DH og organisationerne måske have været mere aktiv da ekspertudvalgets kommissorium blev offentliggjort, og da de første 11 anbefalinger blev offentliggjort i delrapporten, eller da formanden for det centrale handicapråd trådte ud af ekspertgruppen.

Men det er altid nemt at være bagklog.

Men rapporten ligger der, og hovedopgaven må være at indgå i en konstruktiv dialog om rapportens anbefalinger. Dels de trods alt enkelte gode, men også de forslag, drevet af de økonomiske betragtninger der er helt uacceptable.

Eksempler på to anbefalinger som der burde støttes op om:

***Ekspertudvalget ser potentialer i følgende konkrete tiltag:***

*1. At der dannes og vedligeholdes et overblik over den nyeste forskning på området samt viden fra*

*aktører, såsom kommuner, civilsamfundsorganisationer mv.*

*2. At formidling af denne viden faciliteres, herunder at den eksisterende forskning bliver ”oversat”,*

*så den løftes fra papiret og kan anvendes i praksisnære indsatser.*

*3. At der videreudvikles på, hvordan læringsindsatser og opkvalificering af medarbejdere i praksis*

*faciliteres samt at dette foregår med en tydeligere kobling til forskning.*

**Recovery-orienteret rehabilitering (at komme sig)**

De otte principper er:

1. Tag udgangspunkt i borgernes håb, ønsker og drømme.

2. Fokusér på borgernes ressourcer.

3. Inddrag borgernes netværk og de almene fællesskaber.

4. Mød borgerne med åbenhed, tillid og respekt.

5. Hjælp borgerne så tidligt som muligt.

6. Arbejd koordineret med borgernes samlede livssituation.

7. Følg op, så indsatsen altid er den rette.

8. Brug viden og metoder, der virker.ksempler på

Det store spørgsmål er stadig, hvorfor er der ikke politisk vilje til at kompensere kommunerne for udviklingen i demografien på socialområdet?

§18 midler fra Vesthimmerlands Kommune

Ansøgninger til §18 midlerne er blevet behandlet i Fritidsrådet. Der var ansøgninger for kr. 893.203 og bevilliget til fordeling kr. 726.307.

Følgende beløb indenfor vores gruppe er indstillet til Kultur og fritidsudvalget til godkendelse den 13. maj 2024:

Autisme Vesthimmerland kr. 32.000

Hjerteforeningen kr. 17.000

Kvisten kr. 5.000

Diabetesforeningen kr. 14.000

Osteoporoseforeningen kr. 8.000

Høreforeningen kr. 20.000

Hjernesagen 10.000

COPA kr. 4.000

Hjerneskadeforeningen kr. 16.000

DH-Vesthimmerland kr. 5.000

Gigtforeningen kr. 15.200

Scleroseforeningen kr. 40.000

Foreningen spiseforstyrelser og selvskade kr. 15.000